Beschreibung
Źo su na Górach góry? Kak dalej ze starymi nałogami w nowem casu? Co na nas pśiźo, gaž brunica wěcej njebuźo? Z tymi pšašanjami zaběraju se Gregor Wieczorek, Silvio Smogoŕ a Bernd Kamjeńc w nejnowšej Pratyji, kótarejež titlowy bok pyšni foto z Gór. Z teje jsy zgóniju cytarje wjele ze starego a něntejšnego casa, a to take a wšake: mjaz drugim až su tam krala sromośili a kamjeń do fararja chyśili a až maju źinsa te žeńske to prědne grono we jsy! Lěto 2017 źe buźo pśedewšym jubilejne lěto reformacije. Toś jo pisała dr. Doris Teichmannowa wó reformaciskem casu w serbskich stronach Dolneje Łužyce a Trudla Malinkowa wó dolnoserbskich rozšyrjowarjach Bóžego słowa a jich pomnikach. Kogož to wšykno njezajmujo: Mjazy 60 pśinoskami zawěsće kuždy wjele za sebje namakajo!
deu_Latn szl_Latn